สำหรับร้าน “ไก่ตะกร้า” นี้เป็นร้านอาหารอีสานที่ถือว่าน่านั่งในย่านแจ้งวัฒนะอีกร้านนึงเลยทีเดียวค่ะ เนื่องด้วยเป็นร้านอาหารอีสาน 2 ชั้นที่ตกแต่งแบบดูสะอาดตา โปร่ง โล่ง และที่สำคัญสามารถนั่งทานได้เรื่อยๆ ชิลๆ เพราะร้านเค้าติดแอร์ด้วยนะเออ เก๋ตรงนี้นะ หากใครขับรถมาก็มีบริการที่จอดรถ สะดวกสบายหายห่วงเลยค่ะ ส่วนเรื่องเมนู Signature Dish ที่นี่คงหนีไม่พ้นเมนู “ไก่ตะกร้า” ค่ะ ส่วนราคาก็ตะกร้าละ 80.-  ไก่เค้าทอดมามีทั้งปีก และน่องมาแบบชิ้นไม่ใหญ่มากพร้อมกับข้าวโพดทอด เสริฟมาในตะกร้าเล็กๆ น่ารัก หน้าตาน่าทานมากค่ะ หรือจะเป็นเมนู “ทอดมันหน่อกะลา” เป็นปลากรายล้วน ทอดมาร้อนๆ หนึบๆ ดี ส่วนรสชาติก็ถือว่าอร่อยใช้ได้ค่ะ ต้องลอง แปลกดี!!หากใครจะแวะมาลองร้านนี้อยู่ตรงบริเวณ 5 แยกปากเกร็ดค่ะ เปิดตั้งแต่ 10.30-21.30 นะจ๊ะ